tartuNLP/wikipedia-smugri-20251201 huggingface dataset:
Shi Liang

Shi Liang (hiina keeles 史良, "pinyin"'is Shǐ Liáng; 27. märts 1900 Changzhou – 6. september 1985 Peking) oli hiina jurist ja Hiina Rahvavabariigi riigitegelane.
Shi Liang oli pärit haritud, kuid vaesunud perekonnast. Ta lõpetas Shanghai Õigusülikooli ja töötas seejärel Shanghais juristina. 1931. aastal avas ta oma õigusbüroo. 1935. aastal asutas ta Naiste Hiina Päästmise Ühingu. 1936. aastal valiti ta Hiina Rahvusliku Päästmise Komitee liikmeks. Jiang Jieshi valitsus arreteeris Shi Liangi 1936. aasta lõpul, kuid oli sunnitud ta kohtuprotsessil õigeks mõistma.
Ta oli 19. oktoobrist 1949 kuni 28. aprillini 1959 Hiina Rahvavabariigi justiitsminister.
1979–1985 oli ta Hiina Demokraatliku Liiga esimees.
Turu-uuringute AS

Turu-uuringute AS on Eesti aktsiaselts, mis viib läbi avaliku arvamuse küsitlusi ja turundusuuringuid. Aktsiaselts kuulub Soome ettevõttele OY Taloustutkimus.
Aktsiaselts asutati 1994.
Aktsiaseltsis on 19 täiskohaga töötajat ja üle Eesti 120 küsitlejat.
Urmas Kruuse Band

Urmas Kruuse Band oli Eesti ansambel, mida juhtis Urmas Kruuse. Ansambel tegutses 1980. aastate lõpul ja 1990. aastate algul.
1989 andis ansambel välja albumi "Through Me".
Eesti Muusika- ja Teatriakadeemia rahvusvahelised trompetipäevad

Eesti Muusika- ja Teatriakadeemia rahvusvahelised trompetipäevad on Eesti Muusika- ja Teatriakadeemia korraldatav muusikafestival. See on Eesti suurim vaskpillisolistide ja -ansamblite festival. Festivali kunstiline juht on Aavo Ots.
2015 toimusid järjekorras 26. päevad.
Daler Kuzjajev

Daler Adjamovitš Kuzjajev (vene keeles Далер Адьямович Кузяев; sündinud 15. jaanuaril 1993 Naberežnõje Tšelnõs) on Venemaa jalgpallur. Ta mängib Prantsusmaa kõrgliigaklubis Le Havre ja Venemaa jalgpallikoondises. Tema mängupositsioon on kesk- või parempoolkaitsja.
Kuzjajev alustas profikarjääri 2012. aastal Venemaa kolmanda liiga klubis Petrozavodski Karjala. Järgmisel aastal liitus ta Venemaa esiliigaklubiga Nižnekamski Neftehimik. 2014. aastal tegi ta Groznõi Tereki meeskonnas debüüdi Venemaa kõrgliigas.
2017. aastal sõlmis ta lepingu Venemaa kõrgliigaklubiga Peterburi Zenit. Sama aasta 16. juulil lõi ta mängus Habarovski SKA vastu oma karjääri esimese värava. Zenitiga tuli ta Venemaa meistriks viis korda järjest aastatel 2019–2023.
2023. aasta juulis sõlmis ta kaheaastase lepingu Le Havre'iga.
Debüüdi Venemaa jalgpallikoondises tegi ta 7. oktoobril 2017 sõprusmängus Lõuna-Korea. Ta valiti Venemaa koondisse 2018. aasta maailmameistrivõistlusteks. Koondisekarjääri esimese värava lõi ta 19. novembril 2019 EM-i valikmängus San Marino vastu.
Ta on tatari päritolu. Tema noorem vend Ruslan mängis 2016. aastal Narva Transis. Daleri ja Ruslani isa Adjam Kuzjajev on Venemaa endine jalgpallur ja praegune jalgpallitreener.
Hernani Azevedo Júnior

Hernani Azevedo Júnior (mängijanimega Hernani; sündinud 27. märtsil 1994 São Gonçalo do Sapucaís) on Brasiilia jalgpallur, kes mängib poolkaitsjana Itaalia kõrgliiga klubis Parma.
Ta alustas karjääri kodumaa klubis Atlético Paranaense. Klubi põhimeeskonnas tegi debüüdi 2013. aastal Paraná osariigi meistrivõistlustel. 2013. aastal mängis ta lisaks Brasiilia esiliiga klubis Joinville. Seejärel mängis Atlético Paranaensega lisaks Paraná osariigi liigale Brasiilia kõrgliigas kuni 2016. aastani. Atlético Paranaense meeskonnas tegi ta Brasiilia kõrgliigas debüüdi 10. septembril 2014 mängus Grêmio vastu ja lõi esimese värava kõrgliigas neli päeva hiljem mängus Vitória vastu.
2016. aasta detsembris sõlmis ta viie aasta pikkuse lepingu Peterburi Zenitiga. Hooaja 2017–18 mängis ta laenulepinguga Prantsusmaa kõrgliiga klubis AS Saint-Étienne, lüües kokku kolm väravat. Hooajaks 2018–19 naasis ta Peterburi Zeniti, tulles sel hooajal klubiga Venemaa meistriks. 2019. aasta juulis suundus ta laenule Itaalia kõrgliiga klubisse Parma.
Lütje Hörn

Lütje Hörn on asustamata Ida-Friisi saar Põhjameres. See kuulub Saksamaale ja paikneb umbes 3–4 km Borkumist kagus Ida-Friisimaa Randzelwattis. Lütje Hörn on inkorporeerimata ala Leeri kreisis Alam-Saksimaal.
Ajalugu.
Lütje Hörni on esmamainitud 1576. aasta seilamisjuhendis nime all "Hooghe Hörn". 1859. aastast on saart näidatud padumere ("Watt") topograafilistel kaartidel Borkumist kagus.
Geograafia.
Erinevalt kõigist teistest Ida-Friisi saartest on Lütje Hörn joondunud põhja–lõuna suunas. See on nii saare asukoha tõttu Emsi idakanalis. Alates esimesest dokumenteerimisest on saar liikunud umbes 2 km kagusse. Vaid umbes 40 aastaga, aastatel 1961–1999, nihkus saar 600 m itta ja 150 m lõunasse. See vastab kiirusele 15 m aastas itta ja 4 m aastas lõunasse. Aastatel 1999–2005 liikus saar veel 100 m itta.
Erosiooni tõttu kaotab Lütje Hörn pidevalt oma pindalas. Saare suurus oli möödunud sajandi esimeses pooles suhteliselt stabiilne: 1891. aastal oli selle pindala 61 ha ja 1937. aastal 54 ha. 1957. aastal oli kõrgveevaba ala 58 ha, sealhulgas umbes 0,5 ha suuri düüne. Tormilainetus 1962. aasta veebruaris põhjustas märkimisväärset pinnase kadu ja düüni erosiooni, täiendavaid kadusid tekitasid 1989/90. aasta talvised tormilainetused. 1987. aastal oli keskmisest kõrgveemärgist kõrgemat ala vaid 23 ha, mõni aasta hiljem oli seda vaid 11 ha. Alam-Saksi vee-, ranniku- ja looduskaitseameti järgi oli Lütje Hörni üleujutusevaba ala 2006. aasta suvel ligikaudu 6,5 ha.
Ligipääs.
Saart võib külastada vaid rahvuspargi administratsiooni nõusolekul, kuna see kuulub Wattenmeeri rahvusparkide esimesse tsooni ja on linnukaitse saar. Saarel ei ole ehitisi.
Mälupõhine andmebaas

Mälupõhine andmebaas (inglise keeles "in-memory database", lühend IMDB) on andmebaasi haldamise süsteem, mis talletab andmeid muutmälus. See on vastand andmeid välismälus säilitavatele andmebaasihaldussüsteemidele. Mälupõhised andmebaasid on ketassalvestil põhinevatest kiiremad, kuna ketta poole pöördumine on muutmällu pöördumisest aeglasem, sisemised optimeerimisalgoritmid on lihtsamad ning käideldakse vähem protsessorikäske.
Sageli kasutatakse mälupõhiseid andmebaase kriitilise reaktsiooniajaga rakendustes. Ideaalsed kandidaadid on reaalajas ärianalüüsiga, pettuste tuvastamisega või andmete voogedastamisega tegelevad rakendused. Mälupõhised andmebaasid on muutunud üha populaarsemaks, eriti andmeanalüüsi valdkonnas. IMDB kasutuselevõtt on muutunud üha teostatavamaks, kuna mitmetuumalised protsessorid suudavad adresseerida suurt hulka mälu ning muutmälu hind on ajapikku odavnenud.
Mälupõhiste andmebaaside peamine tehniline puudus on, et üldjuhul säilitatakse andmeid hävimälus ja toitekatkestuse korral andmed hävivad. Säilmälu kasutamisel suudavad mälupõhised andmebaasid käidelda täiskiirusel ja säilitada andmeid ka toitekatkestuse korral.
Mittepüsivus.
Mälupõhistes andmebaasides talletatakse andmeid muutmälus. Kuna enamik muutmäludest pole säilmälud, siis toite kadumisel mälus olevad andmed hävivad. Mälupõhistes andmebaasides on võimalik saavutada andmete säilimine järgnevatel viisidel:
Hübriidid.
Kuigi andmete talletamine mälus tõstab jõudlust, on tegemist kalli tehnoloogiaga. Üks viis, kuidas võimalikult odavalt mälupõhisest andmebaasist kasu saada, on talletada enimpäritud andmed muutmälus ning kõik ülejäänud kettal. Sellisel juhul on tegemist hübriidiga, kus enamik andmetest säilitatakse kettal ning ainult väike osa andmetest muutmälus. Osa süsteeme uuendab andmeid mälus dünaamiliselt sõltuvalt andmete kasutatavusest. Võimalik on ka kasutada puhverdamist, kus talletatakse ainult kõige viimati päritud andmed muutmälus.
Nutileping

Nutileping ehk lepingumonitor (ingl "Smart Contract") on arvestusraamatu kirje, mis esitab mingit kasutajatevahelist lepingut. Nutilepingud võimaldavad kasutajatel luua ja kinnitada digitaalseid lepinguid ning jõustada ja kontrollida nende lepingute täitmist. Nutilepingute abil loodud lepingud ja tehtud tehingud on plokiahela peal avalikult jälgitavad ning neid ei ole võimalik pärast tehingu sooritamist enam muuta ega tagasi võtta. Nutilepinguid esitles esmakordselt Nick Szabo, kes kasutas seda terminit 1994. aastal.
Nutilepingute eesmärgiks on pakkuda kasutajatele traditsiooniliste lepingutega võrreldes suuremat turvalisust, paremat ökonoomsust ja kiirust ning väiksemaid tehingukulusid. Samuti on täheldatud, et paljude traditsiooniliste lepingute tingimusi ja punkte on võimalik kas osaliselt või täielikult teisendada isetäituvaks ja isejõustuvaks.
Ajalugu.
Kui esimesena mainiti nutilepinguid 1994. aastal, siis praktilised lahendused said võimalikuks alles tänu plokiahela tehnoloogiate tekkimisele 2008. aastal. Esimesed taolised tehnoloogiad, näiteks Bitcoin, toetasid küll nutilepinguid, kuid seda vaid algeliselt. Puudus Turingi-täielikkus ja lihtne viis nutilepingute loomiseks. Selle probleemi lahendamiseks tuli 2013. aastal oma ideega välja Vitalik Buterin, kes võttis eesmärgiks luua keskkond detsentraliseeritud rakenduste jaoks. Selle projekti nimeks sai Ethereum, mis võimaldas luua Turing-täielikke rakendusi, kasutades samal ajal detsentraliseeritud plokiahela tehnoloogiat.
Tingimused nutilepingu loomiseks.
Nutilepingute olemasolu eelduseks on teatavad tingimused:
Turvaprobleemid.
Kuna nutilepingute loomise üheks eelduseks on detsentraliseeritud ja avaliku plokiahela kasutamine, siis on sinna üles pandud nutileping kõigile nähtav ja kättesaadav. See loob aga olukorra, kus nutilepingus olevad vead, sealhulgas ka turvaaugud, on kõigile nähtavad. Samuti ei ole enamasti võimalik nutilepingut hiljem muuta, seega leitud vead jäävadki plokiahelasse ja lepingusse alles.
Üks selline rünnak viidi edukalt läbi 2016. aasta juunis The DAO vastu, kus ründaja sai enda kontrolli alla 50 miljoni USA dollari väärtuses Etherit firma Ethereumi kontodelt. The DAO nutilepingute tingimuste tõttu pidi ründaja aga 28 päeva ootama, et raha täielikult enda valdusse saada. Selle aja jooksul otsustasid Ethereumi arendajad lõhestada plokiahela (ingl "hard fork"), mille abil liigutati varastatud raha tagasi nende omanikele.
Nutilepingute turvaprobleemid tulenevadki enamasti nutilepingu enda koodi, kompilaatori ja täitmiskeskonna vigadest, võimalik on ka rünnata plokiahelat ennast. Keerulisust lisavad ka asjaolud, et nutilepingud on kõigile nähtavad, neid ei saa hiljem muuta ning puudub keskne allikas dokumenteerimaks leitud turvaauke, teadaolevaid rünnakuid ja problemaatilisi praktikaid.
Kõverjalg

Kõverjalg on eesti perekonnanimi.
Perekonnanime Kõverjalg on pandud Habaja mõisas Kose vallas Harjumaal (Kowerjalg) ning Aidu (Kowwerjalg) ja Loodi mõisas (Köwerjalg) Paistu kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Koitla ja Taim. 2018. aasta 1. jaanuari seisuga on perekonnanimi Kõverjalg 21 mehel ja 22 naisel.
Kõvermägi

Kõvermägi on eesti perekonnanimi.
Nimede eestistamisel määrati Kõvermägi uueks perekonnanimeks isikuile, kelle perekonnanimi oli Kürenberg (Pornuse vallas 1936. aastal). 2018. aasta 1. jaanuari seisuga on perekonnanimi Kõvermägi Eestis alla viiel mehel ja 8 naisel.
REST

REST ("representational state transfer") on tarkvaraarhitektuuri laad, mis seab veebirakenduse loomisele kindlad piirid. Tihti kutsutakse selliseid veebirakendusi ka RESTful veebirakendusteks. Veebirakendused, mis on ehitatud REST arhitektuuril, tagavad internetis rakenduste koostoimimise. RESTful rakendused lubavad teistel süsteemidel juurde pääseda ja manipuleerida enda ressursse, kasutades selleks eelnevalt kindlaks määratud ilma olekuta päringuid. Muud arhitektuurid, näiteks SOAP, kasutavad omaenda toimingukomplekte.
REST arhitektuuri põhiidee seisneb selles, et tehakse erinevat tüüpi päringuid REST-arhitektuuriga üles seatud erinevatele URI-dele, mis seejärel vastavad sobiva vastusega. Vastuse vorming ei ole kindlaks määratud ja oleneb rakenduse tüübist. Levinumad vormingud on JSON, HTML ja XML. Rakenduselt saadud vastus sisaldab staatuse koodi, mis ütleb, kas tehtud päring oli edukas, ja olenevalt päringust ka lisaandmeid, mida rakenduselt küsiti. Kui kasutatakse HTTP-d, mis on kõige levinum protokoll RESTful rakenduste jaoks, siis olemasolevate toimingute hulka kuuluvad GET-, POST-, PUT-, DELETE- ja PATCH-toimingud, tihti tuntud ka kui CRUD-toimingud.
Kasutades sobivaid protokolle ja standardseid toiminguid, püüavad RESTful-süsteemid komponentide uuesti kasutamise ja värskendamisega saavutada suurt jõudlust, töökindlust ja võimet laieneda, ilma kogu töötavat süsteemi mõjutamata.
Termini "representational state transfer" defineeris ja võttis kasutusele Roy Fielding 2000. aastal oma doktoritöös. Fieldingi töö seletas RESTi põhimõtteid, mida senimaani nimetati "HTTP objekti mudeliks", mis oli kasutusel aastast 1994 ja seda kasutati HTTP 1.1 ja URI standardite disainimiseks. Mõiste eesmärk on kujundada hästi kavandatud veebirakenduse käitumine: see on veebiressursside võrk (virtuaalne olek-masin), kus kasutaja edastab rakenduse kaudu, valides lingid, näiteks /user/tom ja sellised toimingud nagu GET või DELETE (seisundi muudatus), mille tulemuseks edastatakse kasutajale järgmine ressurss, mis esindab rakenduse järgmist seisundit.
Ajalugu.
Roy Fielding määratles REST arhitektuuri oma 2000. aasta doktoritööga "Arhitektuurilaadid ja võrgupõhiste tarkvaraspetsifikaatide projekteerimine" California Ülikoolis. Ta arendas 1996.–1999. aastal HTTP 1.1 protokolli, mis põhines 1996. aastal loodud HTTP 1.0-l. Tagasiulatuvalt REST arhitektuuri arendamisele ütles Fielding järgmist:
Arhitektuuri omadused.
REST arhitektuuri stiili piirangud mõjutavad järgmisi arhitektuurilisi omadusi:
Roy Fielding kirjeldab RESTi skaleeritavust järgmiselt:
URLi ja sobivate HTTP meetodite kasutamine.
Järgnev tabel demonstreerib, kuidas HTTP meetodeid tavaliselt REST API-des kasutatakse:
Hiiesaar (perekonnanimi)

Hiiesaar on eesti perekonnanimi.
Perekonnanime Hiiesaar on nimede eestistamisel pandud isikutele, kelle perekonnanimi oli Israel ja Toubould. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Vimmsaare

Vimmsaare on eesti perekonnanimi.
Nimede eestistamisel määrati Vimmsaare uueks perekonnanimeks isikuile, kelle perekonnanimi oli Vimberg (1936. aastal Tallinnas). 2018. aasta 1. jaanuari seisuga on perekonnanimi Vimmsaare Eestis 6 mehel ja alla viiel naisel.
Kobras (perekonnanimi)

Kobras on eesti perekonnanimi.
Nimede eestistamisel määrati Kobras uueks perekonnanimeks isikuile, kelle perekonnanimi oli Kocher (Ambla vallas 9. augustil 1936). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Arkadiusz Milik

Arkadiusz Krystian Milik (sündinud 28. veebruaril 1994 Tychys) on Poola jalgpallur, kes mängib Itaalia kõrgliigaklubis Torino Juventus ja Poola jalgpallikoondises ründajana.
Ta alustas karjääri Poola kolmanda liiga klubis Rozwój Katowice. 2011. aastal liitus ta Poola kõrgliiga klubiga Zabrze Górnik. Esimesel hooajal lõi ta klubi meeskonnas Poola kõrgliigas neli ja teise hooaja esimese poolega juba seitse väravat.
2012. aasta detsembris sõlmis ta lepingu Saksamaa Bundesliga klubiga Leverkuseni Bayer. Üleminekusumma oli 2,6 miljoni eurot. Milik mängis Leverkusenis vaid hooaja lõpuni, käies Bundesligas väljakul vaid kuuel korral ning veetis kaks järgmist hooaega laenul. Hooajal 2013–14 oli ta laenul teises Bundesliga klubis, Augsburgis. Sel hooajal lõi ta liigas kaks väravat. Järgmisel hooajal oli ta laenul Hollandi kõrgliiga klubis Amsterdami Ajaxis ning see hooaeg kujunes tema seni kõige edukamaks, kuid ta lõi Hollandi liigas 11 väravat ja hooaja peale kokku 23 väravat, olles mõlemas arvestuses klubi parim mängija. 2015. aasta aprillis ostis Ajax Leverkusenilt Miliki 2,8 miljoni euro eest. Hooaeg 2015–16 oli veelgi edukam, kui tal lõi liigas kokku 21 väravat. Hollandi liigas olid sel hooajal temast paremad vaid kaks mängijat.
2016. aasta augustis liitus ta Itaalia kõrgliiga klubiga Napoli. Üleminekusumma oli 35 miljoni eurot. Klubidebüüdi tegi ta 27. augustil mängus Milani vastu ja lõi kohe kaks väravat. Nii sel kui ka järgmisel hooajal oli ta hädas vigastustega, kuid suutis mõlemal hooajal Itaalia liigas lüüa viis väravat. Hooajal 2018–19 lõi ta Itaalia kõrgliigas 17 väravat.
2021. aasta jaanuaris läks ta Napolist 18-kuuks laenule Prantsusmaa kõrgliigaklubisse Marseille Olympique, kellega sõlmis laenulepingu lõppedes püsiva lepingu. Hooajal 2021/22 oli Milik Marseille Olympique'i suurim väravakütt, kui lõi 20 väravat, millest seitse Prantsusmaa kõrgliigas, viis Prantsusmaa karikavõistlustel ja kaheksa Euroopa karikasarjades. 2022. aasta augustis läks Milik Marseille Olympique'ist laenule Juventusesse.
Poola jalgpallikoondises tegi Milik debüüdi 12. oktoobril 2012 sõprusmängus Lõuna-Aafrika Vabariigi vastu. Esimese värava lõi ta koondise särgis 14. detsembril sõprusmängus Makedoonia vastu. 2016. aasta Euroopa meistrivõistluste esimeses alagrupimängus lõi ta värava Põhja-Iirimaa vastu. Samuti kuulus ta Poola koondisse 2018. aasta maailmameistrivõistlustel.
Duván Zapata

Duván Esteban Zapata Banguero (sündinud 1. aprillil 1991 Calis) on Colombia jalgpallur. Ta mängib Itaalia kõrgliigaklubis Torino ja Colombia jalgpallikoondises ründajana.
Ta alustas karjääri kodumaal América de Calis. Klubi meeskonnas tegi ta debüüdi 2009. aastal. Aastatel 2011–2013 mängis ta Argentina kõrgliigaklubis Estudiantes de La Plata. Hooajal 2012–13 lõi ta Argentina kõrgliigas 13 väravat, pälvides huvi Euroopa klubide seas.
2013. aasta augustis liitus ta Itaalia kõrgliigaklubiga Napoli. Hooajad 2015–16 ja 2016–17 veetis ta laenul Udineses ning hooaja 2017–18 Sampdorias. Itaalias on tema seni kõige edukam hooaeg olnud 2017–18, kui ta lõi Sampdoria meeskonnas Itaalia kõrgliigas 11 väravat.
2018. aastal ostis Sampdoria ema mängijaõigused, kuid andis ta kohe laenule Atalantasse. Hooajal 2018/19 oli Zapata Itaalia kõrgliigas paremuselt teine väravalööja, kui ta lõi kokku 23 väravat. 2020. aasta jaanuaris liitus ta Atalantaga püsivalt. Atalantas mängis Zapata kuni 2023. aastani ning lõi 191 mänguga 82 väravat, millest 69 Itaalia kõrgliigas.
2023. aasta septembris läks ta Atalantast laenule Torinosse. Hooajal 2023/24 lõi Itaalia kõrgliigas 12 väravat, mis oli tema parim hooaeg pärast 2020/21. hooaega.
Debüüdi Colombia jalgpallikoondises tegi Zapata 23. märtsil 2017 MM-i valikmängus Boliivia vastu. Koondisekarjääri esimese värava lõi ta 9. juunil 2019 sõprusmängus Peruu vastu. Ta kuulus Colombia koondisse 2019. ja 2021. aasta Copa Américal.
Tema nõbu Cristián Zapata on samuti jalgpallur ja Colombia koondislane.
Kai Havertz

Kai Lukas Havertz (sündinud 11. juunil 1999 Aachenis) on Saksamaa jalgpallur, kes mängib Premier League'i klubis Londoni Arsenal ja Saksamaa jalgpallikoondises poolkaitsjana.
Ta liitus 11-aastaselt Leverkuseni Bayeri noorteakadeemiaga. Debüüdi klubi põhimeeskonnas tegi ta 15. oktoobril 2016 liigamängus Bremeni Werderi vastu. Temast sai 17 aasta ja 126 päeva vanuselt Leverkuseni kõige noorimaks debütant Bundesligas. Esimese värava klubi meeskonnas lõi ta 2. aprillil 2017 mängus VfL Wolfsburgi vastu. Sellega sai ta Leverkuseni kõige noorimaks väravalööjaks Bundesligas.
14. aprillil 2018 sai Havertz 18 aasta ja 307 päeva vanuselt kõige nooremaks mängijaks, kes on Bundesligas jõudnud 50 mänguni. Hooajal 2018–19 lõi ta Saksamaa kõrgliigas 17 väravat, millega sai liiga läbi aegade noorimaks mängijaks, kes on ühel hooajal nii palju väravaid löönud. 2019. aasta detsembris sai ta 20 aasta, kuue kuu ja nelja päeva vanuselt kõige nooremaks mängijaks, kes on Bundesligas jõudnud 100 mänguni. Hooajal 2019–20 jäi tema arvele Bundesligas 12 väravat.
2020. aasta septembris liitus ta Londoni Chelseaga, kellega sõlmis viieaastase lepingu. 29. mail 2021 toimunud UEFA Meistrite Liiga hooaja 2020–21 finaalis võitis Chelsea tema väravast Manchester Cityt tulemusega 1:0.
Suvel 2023 osteti ta 70 miljoni euro eest Londoni Arsenali.
Debüüdi Saksamaa jalgpallikoondises tegi ta 9. septembril 2018 sõprusmängus Peruu vastu. Koondisekarjääri esimese värava lõi ta 9. oktoobril 2019 sõprusmängus Argentina vastu.
Tõnu Kõrda

Tõnu Kõrda (sündinud 19. septembril 1952 Võrus) on eesti jurist, ajakirjanik ja poliitik, VII ja VIII Riigikogu liige.
1976. aastal lõpetas ta Tartu Riikliku Ülikooli õigusteaduskonna juristina.
1980. aastatel tegutses ta Eesti Televisiooni väliskommentaatorina.
Ta oli alates 1976. aastast Eestimaa Kommunistliku Partei liige.
Poliitiline tegevus.
Aastatel 1992–1995 oli ta VII Riigikogu liige, kuuludes kuningriiklaste fraktsiooni. 1992–1993 oli ta Riigikogu maaelukomisjoni liige, 1993–1995 väliskomisjoni liige.
VIII Riigikogus oli ta 11. märtsist 1995 13. märtsini 1996 keskfraktsiooni liige, seejärel lahkus keskfraktsioonist, moodustades koos veel kuue endise keskfraktsiooni liikmega liberaal-tsentristliku fraktsiooni (hiljem Arengupartei fraktsioon). Arengupartei fraktsioonis oli ta kuni 5. detsembrini 1996, seejärel fraktsioonidesse mittekuuluv saadik, 5. märtsist 1997 taas keskfraktsiooni liige. 27. aprillist 1995 oli ta riigikaitsekomisjoni aseesimees.
2002. aastal kandideeris ta Eesti Televisiooni juhatuse esimeheks. 2000. aastatel töötas ta Tallinna Kesklinna Valitsuse juristina.
2005. aastast oli ta Eestimaa Rahvaliidu liige. Aastatel 2005–2009 oli ta Eestimaa Rahvaliidu liikmena Lasva vallavolikogu liige.
Ta taastas Lasva vallas Pindi külas esivanemate talu ja lõi sinna põllukultuuride istanduse Cor da Bentenhov.
2012. aastast Eesti Konservatiivse Rahvaerakonna liige.
Isiklikku.
Ta on abielus Tiiu Aroga.
6ix9ine

 
Daniel Hernandez (tuntud ka kui 6ix9ine või Rat või Rat9ine ; sündinud 8. mail 1996) on Ameerika räppar ja veebitegelane.
Ta sai tuntuks tänu omapärasele välimusele, väga agressiivsele räppimisstiilile ja vastuolulisele taustale.
2017. aasta lõpus tuli välja tema esimene räpisingel “Gummo”. Tema esimene album “Day69” debüteeris 4. kohal Billboard 200 albumite kategoorias.
Praegu viibib räppar vanglas, kus ta ootab kohtumõistmist. Teda süüdistatakse mitmes kuriteos, sealhulgas vägistamises ja jõukudega seotud kuritegudes. Ei ole välistatud, et Tekashi69 saab eluaegse vanglakaristuse.
Hetkel viibib elektroonilise jälgimise all vabaduses, tehes uut muusikat oma fännidele.
Lapsepõlv.
Daniel Hernandez sündis Bushwickis Brooklynis New Yorgis. Tema 1. isa on Mehhiko ja 2. isa Puerto Rico päritolu.
Tema lapsepõlv oli keeruline. Kui Daniel oli 13-aastane, tapeti ta isa – kaotus mõjus poisile väga rusuvalt. Tekashil tekkisid probleemid koolis, kust ta 8. klassis välja visati, ning haridustee jätkamise asemel tegi Daniel erinevaid kergemaid töid, et perekonda rahaliselt toetada. Hiljem hakkas ta narkootikume müüma ning seostama end kohaliku jõuguga Nine Trey Gangsters. Sealt said alguse tema esimesed õigusrikkumised.
Karjäär.
2014 – 2017. aasta algus.
6ix9ine hakkas laule internetti üles panema juba 2014. aastal. Ta paistis silma omapärase välimusega – vikerkaarevärvides juuksed ja hambad ning suur “69” tätoveering näo peal tegid ta internetis üsna populaarseks. 2017. aasta aprillis tuli välja Trippie Reddi laul “Poles1469”, kus tegi kaasa Tekashi69, ning räppari populaarsus kasvas.
Pärast 2017. aastat.
6ix9ine r3dr0se kasvas tunduvalt 2017. aasta suvel, kui rida tema Instagrami postitusi sai väga palju tähelepanu. Sama aasta 10. novembril tuli välja mehe esimene singel “Gummo”, mis sai 5. mail 2018 plaatinaplaadi. “Gummole” järgnesid “Kooda” ja “Keke”, mis jõudsid samuti Billboardi 100 loo hulka.
Hernandeze esimene mixtape “Day69” tuli välja 23. veebruaril 2018. Album debüteeris 4. kohal Billboardi 200 albumite kategoorias ning seda osteti 55 000 eksemplari. Kaks laulu albumilt, “Billy” ja “Rondo”, debüteerisid Billboard 100-s vastavalt 50. ja 73. kohal.
Vahemikus aprillist augustini tulid 9ix9inel välja laulud “Gotti”, “Tati” ja “Fefe”. Kõik need olid samuti Billboard 100-s ning eriti edukas oli “Fefe”, kus lõid kaasa Nicki Minaj ja Murda Beatz. “Fefe” on saanud kaks plaatinaplaati. Tekashi järgmised singlid “Bebe” ja “Stoopid” jõudsid Billboardi 100 parema hulka.
Isiklikku.
Hernandezel on tütar Saraiyah. Tüdruku ema on Sara Molina.
Õigusrikkumised.
Esimesed probleemid seadusega tekkisid 6ix9inel juba noorukieas, kui ta hakkas narkootikume müüma. 2015. aastal süüdistati Tekashit selles, et ta oli seksuaalvahekorras alaealisega.
2018. aasta novembris võeti Tekashi vahi alla. Teda süüdistati tulirelvade illegaalses omamises, relvastatud varguses ning ta võis olla seotud mõrvaga. Kaasuse uurimine kestab tänapäevani.
Luxembourgi I Euroopa Kool

Luxembourgi I Euroopa Kool (võõrkeeles "Schola Europaea Luxembourg I ") on Luksemburgis Luxembourgis tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed.
Kool asutati 1953. aastal.
Koolis õpetatakse ka eesti keelt: lasteaia- ja noorema kooliastme eesti keele õpetaja on Heily Rikker, vanema kooliastme eesti keele õpetaja on Kerli Truuver-Jeršovski.
Tumblr

Tumblr on 2007. aastal David Karpi loodud rahvusvaheline suhtlusvõrgustik ja mikroblogimise veebisait. 
Iga kasutaja saab seal teha endale blogi ja jälgida ka teiste kasutajate blogisid. Teenus võimaldab postitada multimeediafaile. Oma blogisse saab kasutaja postitada nii fotosid, videoid kui ka helisalvestisi. 1. juuni 2018 seisuga sisaldab Tumblr enam kui 417,1 miljonit blogi.
Ajalugu.
Tumblri arendamine algas 2006. aastal. Tumblr anti avalikku kasutusse 2007. aasta veebruaris ja kahe nädala jooksul sai teenus 75 000 kasutajat.
Tumblri kasutamine.
Tumblr on veebikeskkond, kus saab ennast väljendada; avastada ja ühendada omavahel teemasid, mis on kasutajale meelepärased. Tumblri eesmärk on julgustada kasutajaid looma oma sisu ja pakkuda võimalust suhelda teiste inimestega, kellel on sarnased huvid. Seda keskkonda kasutavad enamasti teismelised.
Noored saavad koostada oma veebisaidi, postitada pilte ja muid faile oma harrastuste ja huvide kohta. Nad saavad teistest blogidest ka nii-öelda reblogida seda, mis nende jaoks huvitav tundub. Nad saavad kohandada oma isikliku blogi välimust nii, et see peegeldaks nende isikupära. Enamik Tumblri kasutajaid jälgib ja hoiab ennast kursis nende kasutajate ja teemadega, mis neile huvi pakuvad. Väga lihtne on ka teiste Tumblri kasutajatega suhtlemine, nende blogide kommenteerimine ja nende postituste oma profiilis jagamine.
Peakorter.
Tumblri peakorter asub Ameerika Ühendriikides New Yorgis aadressil 770 Broadway Street. Ettevõtte tugikeskus asub Virginia osariigi pealinnas Richmondis. Alates 1. juunist 2017 on Tumblril 411 töötajat.
Norra Eesti Kool

Norra Eesti Kool (norra keeles "Estisk skole i Norge") on Norras Oslos tegutsev eesti kool. Kooli juhataja on Eveliis Lundberg. Kool avati 2010. Õppetöö toimub üks kord kuus pühapäeval.
VSCO

VSCO (varem tuntud kui VSCO Cam) on Ameerika Ühendriikide äriühingu Visual Supply Company loodud iOS-i ja Androidi seadmetele mõeldud fotograafia mobiilirakendus.
VSCO võimaldab kasutajatel pildistada ja fotosid filtrite abil töödelda. 
Kasutajad saavad fotosid ka avalikult jagada.
2016. aasta jaanuaris oli rakendusel üle 30 miljoni aktiivse kasutaja ning keskmiselt postitati selle kaudu kuus üle 5 miljoni töödeldud foto.
Ettevõtte ajalugu.
Visual Supply Company asutasid Joel Flory ja Greg Lutze USA-s California osariigis 2011. aastal. 26. aprillil 2012 tulid välja firma esimesed tooted – rakendused VSCO Film 01 ja VSCO Cam 1.2. Algselt olid rakendused mõeldud vaid iOS-iga seadmetele, hiljem sai neid kasutada ka Androidiga. Peale VSCO Cami ja VSCO Filmi kuuluvad ettevõttele ka rakendused VSCO Grid, VSCO Journal, VSCO Keys, DSCO.
Visual Supply Company asub Denveris Colorado osariigis ja Oaklandis California osariigis. Ettevõte peamaja asub Oaklandis.
Kasutamine.
VSCO-ga saab nii teha uusi fotosid kui ka kasutada seadmes olemasolevaid fotosid. Seejärel võib fotosid töödelda filtrite abil või kasutada "tööriistakasti", et teha väiksemaid muudatusi varjutada, hajutada, teravdada, toonida, värvida, nahatooni muuta jne. Kasutajatel on võimalus fotosid oma kontol postitada, jagada neid teistes sotsiaalmeediakanalites või lihtsalt salvestada fotod oma seadmesse. Samuti võib tutvuda teiste kasutajate loominguga ja postitada teiste fotosid enda ajajoonele.
Ars Monumentaal

OÜ Ars Monumentaal (ka ARS Monumentaal) oli Eesti ehitusettevõte, mis tegeles monumentaalkunstiga seotuga.
Ettevõte tekkis 1980. aastate lõpus, kui kombinaadist Ars eraldus monumentaalkunsti ateljee.
Ettevõte kustutati Äriregistrist 2013.
Kaseke (restoran)

Kaseke oli restoran Tartus aadressil Tähe tänav 19.
Tüüpprojekti järgi ehitatud hoone (all kauplus, üleval restoran-baar; neid on muuhulgas Elvas, Keilas, Aegviidus ja mujal) on lammutamisel. Hoone valmis 1964. aastal ja restoran avati sama aasta 1. augustil. Teiste muusikute hulgas on Kasekeses laulnud ka Üllar Jörberg. Aastatel 1999–2000 kasutas Kasekese ruume Tartu kunstikool, restoran oli juba paar aastat suletud. 
Senise hoone asemele tahetakse ehitada uus restoran, mis kannaks samuti nime Kaseke.
Frii

Frii on Soome tasuta telekanal, mis näitab filme, saateid ja sarju. Kanal alustas tööd 1. aprillil 2015.
Alates jaanuarist 2018 on Frii kanal nähtav ka HD-kvaliteedis.
Valgevene Kultuuriühing Jalinka

Valgevene Kultuuriühing Jalinka on Eesti valgevenelaste ühing.
Ühingu juhatuse esimees on Jelena Koljagina.
Ühing asutati 2002.
2005-2014 kuulus ühing Eestimaa Valgevenelaste Assotsiatsiooni. Alates 2015 kuulub ühing organisatsiooni Vähemusrahvuste Keskus Radzima.
Ühingu juures tegutseb rahvamuusikaansambel Kupava.
Attention, Please!

Attention, Please! on Eesti ansambel.
Ansambel asutati 2013.
Analysis (ansambel)

Analysis on Eesti ansambel.
Ansambel asutati 2004.
Argo Vals Band

Argo Vals Band on Eesti ansambel, mida juhib Argo Vals.
Ansambel asutati 2011.
Bombillaz

Bombillaz on Eesti ansambel.
Ansambel asutati 2006.
Avoid Dave

Avoid Dave on Eesti ansambel. Ansamblit juhib Taavi Paomets.
Ansambel asutati 2013.
Cantilena

Cantilena (itaaliakeelne sõna tähenduses 'hällilaul') võib tähendada järgmist:
Cantilena (ansambel)

Cantilena on Eesti ansambel, mis on asutatud 2009. aastal.
Nion

Nion on Eesti ansambel.
Ansambel asutati 2011. aastal. Nende laul "Muud pole vaja" osales võistlusel Eesti Laul 2014, esinedes teises poolfinaalis. Ansambel lõpetas tegevuse 2016. aastal.
Margus Voolpriit

Margus Voolpriit (sündinud 17. jaanuaril 1973) on eesti muusik.
Ta on mänginud ansamblites Dreamphish, Pia Fraus.
Ta on loonud sooloansambli Wolfredt. 2013 ilmus album "Lullabies To Vilhelmine".
Isiklikku.
Tema ema on iluvõimleja, spordipedagoog ja -teadlane Riina Voolpriit, vend oli muusik Urmas Voolpriit.
Richard Kokk

Richard-Johannes Kokk (1. oktoober 1904 Tallinn – 21. aprill 1977 Tallinn ?) oli Eesti sõjaväelane, ajakirja Merendus esimene ja viimane toimetaja.
Richard Kokk lõpetas 1924. aastal Jakob Westholmi poeglaste era-humanitaargümnaasiumi ja hakkas Tallinna Tehnikumis õppima laevaehituse erialal, kuid see eriala suleti. 1925. aastal asus õppima Sõjakooli mereväe õppekursusel, mille lõpetas 1928. aastal. Lõpetas oma kursuse parimate hinnetega ja sai Sõjaväe Ühendatud Õppeasutuste ülemalt auhinnaks mereväeohvitseri mõõga. Samast aastast teenistuses Merejõudude Staabis, 1930–1939 Merelaevastiku divisjonis. Alates 1936. aastast oli allveelaeval Lembit komandöri abi ja 1940. aastal komandöri kohusetäitja. 1. septembril 1940 vabastati ta omal soovil teenistusest.
Kokk oli 1933. aastal ilmuma hakanud ajakirja Merendus esimene tegevtoimetaja (vastutav toimetaja oli siis kaptenleitnant Vassili Martson) ning aastatel 1939–1940 selle viimane vastutav toimetaja.
Saksa okupatsiooni ajal oli Kokk Omakaitse Ambla kompanii ülem ja Läänemaa maleva staabis, mistõttu 1944. aastal arreteeriti Nõukogude võimu poolt ja mõisteti 10 + 5 aastat vabaduskaotust. Vabanes 1956. aastal, elas seejärel Lehtses. Töötas kolhoosis raamatupidaja ja ökonomistina.
Mae Sonin

Mae Sonin (sünninimi Emma Luha; 10. märts 1910 Laiuse – 27. november 1939 Tallinn) oli eesti näitleja.
Ta lõpetas 1928. aastal Tartu Tütarlaste Gümnaasiumi. Gümnaasiumis õppimise ajal õppis ka Tartu Kõrgemas Muusikakoolis laulu- ja klaveriklassis. Töötas algul Endla teatri operetitrupis, seejärel Estonia teatri operetitrupis. 1930. aastate teisel poolel oli ta Estonia balleti muusika-repetiitor.
Isiklikku.
1938. aasta jaanuaris abiellus ta Sotsiaalministeeriumi töökaitse ja sotsiaalkindlustuse osakonna direktori Johannes Soniniga. 
Suri pimesoole operatsiooni tüsistusena tekkinud ajukelmepõletiku tagajärjel. Ta on maetud Tallinna Metsakalmistule.
Anne-Mai Tevahi

Anne-Mai Tevahi (sündinud 29. jaanuaril 1989 Tartus) on eesti näitleja ja luuletaja. 
Loomingulise ühenduse Must JaAm asutaja ja juhatuse liige. Eesti Näitlejate Liidu liige.
Isiklikku.
Tal on poeg Tom.
AMC (telekanal)

AMC on Ameerika Ühendriikide telekanal, mis näitab peamiselt filme. Kanali omanik on meelelahutusettevõte AMC Networks.
Kanal näitab USA filmistuudiote, nagu näiteks MGM-i ja Miramaxi filme ja oma toodetud sarju.
Epoche

Epoche on Eesti ansambel.
Ansambel asutati 2005. aastal.
Slippery Slope

Slippery Slope on Eesti ansambel.
Ansambel asutati 2008.
Emphasis

Emphasis on eksperimentaalne Eesti progeroki ansambel, millel on heavy metal juured ja klassikalised džässielemendid.
Ansambel asutati 2010. 
Koosseis.
Endised liikmed:
Estoner

Estoner on Eesti ansambel.
Ansambel asutati 2009.
Anna-Maria Tamm

 
Anna-Maria Tamm (ka Anna Tamm, 1902. aastani Anna Viira, 1902–1913 Anna Karzeva, hiljem ka Anna Karzeva-Tamm; 20. aprill (ukj) 1880 Viljandi – 4. aprill 1964 Tallinn) oli eesti näitleja.
Ta lõpetas Viljandis Blossfeldti erakooli, õppis 1909–1911 Otto Petersoni teatrikursustel. 
Alustas lavategevust 1898 Viljandis, mängis 1899 Moskva Eesti Seltsis, 1901–1903 Jekaterinodari ja 1903–1908 Harbini linnateatris.
Ta oli aastatel 1911–1912 ja 1913–1915 Endla teatri näitleja. Aastatel 1912–1913 ja 1918–1924 töötas Vanemuise teatris.
Aastatel 1915–1918 töötas Estonias, 1924–1927 Narva Teatris, 1927–1929 oli ta Ugala ja 1929–1944 Tallinna Töölisteatri näitleja. 1944–1948 Eesti NSV Riikliku Noorsooteatri näitleja, 1948–1957 oli näitleja Draamateatris.
Tegi kaasa mängufilmides "Tagahoovis" ja "Kutsumata külalised".
Ta on maetud Tallinna Metsakalmistule.
Isiklikku.
Anna-Maria Tamm oli 1913. aastast abielus Herbert Tammega.
Evestus

Evestus on Eesti ansambel.
Ansambel asutati 2008.
Go Away Bird

Go Away Bird on Eesti ansambel.
Ansambel osales lauluga "Sally" konkursil Eesti Laul 2016, kus finaalis saadi 8. koht.
Asta Kuivjõgi

Asta Kuivjõgi (sünninimi Asta Raamat; 8. november 1923 Tartu – 2. juuni 1995 Tallinn) oli Eesti Raadio helirežissöör.
Ta töötas 40 aastat Eesti Raadio muusikasaadete toimetaja, helirežissööri ja muusikalise kujundajana.
Ta oli XII, XIII, XIV ja XV üldtantsupeo helikujundaja.
Ta on maetud Tallinna Metsakalmistule.
Isiklikku.
Tema abikaasa oli purjetaja ja sporditegelane Heino Kuivjõgi.
Horror Dance Squad

Horror Dance Squad on Eesti modernse "metal"'i ansambel, mis on asutatud 2014. aastal. Ansambli muusika on gruuvikas ja samas agressiivne.
Horror Dance Squadi lood on bändile omaselt vürtsitatud nii elektroonilise muusika elementide kui ka räpiga. Avalikustatud EP "Game Changer" ja album "Leap" annavad mõlemad seda edasi. Bänd on andnud arvukalt kontserte nii Eestis kui ka välismaal ning esinenud koos selliste artistidega nagu Comeback Kid, Dead By April, Adept, Electric Callboy, We Butter The Bread With Butter, Deez Nuts ja August Burns Red. Samuti on see mänginud ühel maailma suurimal "metal"-muusika festivalil Wacken Open Air.
Innersound

Innersound on Eesti ansambel.
Ansambel asutati 2014.
Mai Skizo

MAI SKIZO on Eesti ansambel.
Ansambel asutati 2008.
Ajalugu.
2008–2011.
Esimese rivistuse moodustasid Arvi (Arvi Aigro) ja Alar (Alar Aigro) kellega peatselt liitusid Abskin ja Mai. See periood lõppes kuna Mail ei olnud enam bändi tegevuses võimalik osaleda ning asuti otsima uut lauljat. Muusika oli valdavalt eestikeelne.
2012–2013.
2012 ühendas MAI SKIZO jõud 2008 aastal "Eesti otsib superstaari" saate võitnud Janaga (Jana Kask) ning sellest tekkinud ühendus kandis nime Jana Kask &amp; MAI SKIZO. Ansambel toimis kui Jana taustabänd ja selle perioodi jooksul üllitatud lood olid valdavalt võõrkeelsed.
2014–2019 (paus).
Pärast seda kui Jana otsustas keskenduda oma sooloprojektidele selgus, et ka muudel ansambli liikmetel on tekkinud täiendavad kohustused ja nõnda vajus ansambel aastateks varjusurma.
Alates 2020.
2019 aastal soojendasid Pronto ja Arvi üles ühe aastate eest riiulile tolmu koguma jäänud projekti. Ajapikku selgus, et koostöö sujub oodatust paremini ning esialgu plaanitud ühest loost sai kaks, seejärel kolm ning neljanda loo juures võeti vastu otsus, et asi tuleb bändiks vormida. Kuna sellele oli vaja nime, siis pärast erinevate variantide kaalumist otsustati jätkata MAI SKIZO-na, seda enam, et vanast koosseisust liitus ettevõtmisega Abskin. Uue Skizo helipilt oli mõneti erinev varasematest inkarnatsioonidest, aga samas on see paljuski tagasitulek juurte juurde; enamik lugudest on eestikeelsed (märkimisväärseks erandiks on kaver Ramonesi palale "I Don't Want You"). Esimese singlina avaldati 12. aprillil 2020 "Ma ei tea".
Nikolai Vanaselja

Nikolai Vanaselja (15. detsember 1915 Tallinn – 18. oktoober 1988 Tallinn) oli eesti ajakirjanik ja sporditegelane.
1935. aastal lõpetas ta Tallinna Pedagoogiumi ja 1940. aastal Tallinna sõjakooli. 1958. aastal lõpetas Moskvas kõrgema parteikooli. 
1940. aastal töötas ta Tartu Ülikooli sõjalise kasvatuse õppejõuna. 1941. aastal sai ta EK(b)P Tartumaa Komitee osakonnajuhatajaks ja tegutses Tartumaa hävituspataljonis. Teise maailmasõja ajal oli ta Punaarmee 27. Laskurpolgu 2. pataljoni ülema asetäitja poliitalal, auastmelt kapten. 1946. aastal oli ta ELKNÜ Keskkomitee sekretär ja KK osakonnajuhataja. 
Aastatel 1948–1951 oli ta spordiühingu Tööjõureservid vabariikliku nõukogu esimehe asetäitja. 1951–1955 oli ta ajalehe Noorte Hääl toimetaja, 1958–1961 ajakirja Kultuur ja Elu toimetaja. 1961–1964 oli ta Eesti NSV Spordiühingute ja Organisatsioonide Liidu nõukogu esimees, 1964–1976 kirjastuse Kunst direktor. 1946–1947 oli ta Eesti NSV Kergejõustikusektsiooni ja 1959–1961 Eesti NSV Veepalliföderatsiooni esimees.
Ta on maetud Tallinna Metsakalmistule.
Eduard Valgma

Eduard Valgma (sünninimi Eduard Valgesnaulov; 30. juuli 1908 Narva – 30. august 1980 Tallinn) oli eesti näitleja, orkestri- ja teatrijuht.
1930. aastast oli ta Narva teatri opereti- ja draamanäitleja.
Teise maailmasõja ajal oli ta Eesti NSV Riiklike Kunstiansamblite džässorkestri konferansjee ja direktor.
Aastatel 1944–1948 oli ta Eesti NSV Riikliku Filharmoonia direktori asetäitja, seejärel RAT Estonia direktori asetäitja.
Ta on maetud Tallinna Metsakalmistule.
Tobymac

Toby Michel McKeehan (sündinud 22. oktoobril 1964 Washingtonis), esinejanimega TobyMac, on USA kristliku hiphopi artist ja laulukirjutaja.
Karjäär ansambli DC Talk liikmena.
TobyMac ja Michael Tait lõid 1987. aastal Liberti ülikoolis bändi DC Talk. 1988. aastal liitus nendega Kevin Max Smith. 1989. aastal ilmus esikalbum "DC Talk", kuldplaadini jõuti 1990. aasta albumiga "Nu Thang". Pärast turneed albumiga "Nu Thang" salvestasid nad uue albumi "Free at Last", mis sai müügiedult plaatinaplaadiks. 1955. aasta albumile "Jesus Freak" järgnes samanimeline kontserditurnee. 
Pärast "Between You and Me" avaldamist sai see 29. koha Hot 100's 1996. aastal. Samal aastal ilmus "Supernatural", mis jäi ansambli viimaseks albumiks. Ka see album sai plaatinaplaadiks. DC Talki tegevus soikus 2001. aastal ning bändi liikmed alustasid soolokarjääri, siiski salvestasid nad ka koos veel lood "Let's Roll", "Atmosphere (Remix)", "The Cross" ja "Love Feels Like", albumi "The Blood" ja "This is Not a Test".
Soolokarjäär.
Album "Momentum" (2001–2003).
2001. aastal ilmus TobyMaci esimene sooloalbum "Momentum". See jõudis Billboard Heatseekersi edetabelis esikohale 24. novembril. Laul "Extreme Days" kõlas filmis "Hangman's Curse". Laul "Get This Party Started" kõlas telesaates "Roswell". Laul "Yours" jõudis esiviisikusse veebilehel ChristianRock.net. Laule "Yours", "Extreme Days", "Get This Party Started" ja "Momentum" kasutati videomängus "Crackdown". 
Album "Welcome to Diverse City" (2004–2006).
"Welcome to Diverse City" ilmus 2004. aasta oktoobris. Laulu "The Slam" kasutati filmis "Never Back Down", laule "Atmosphere", "Burn For You" aga mitmes reklaamis. Albumi eest sai TobyMac aasta parima albumi auhinna ehk GMA Dove'i auhinna räpi ja hiphopi kategoorias. Albumi miksitud versioon "Renovating Diverse City" ilmus 2005. aastal.
Album "Alive and Transported" (2008–2009).
Esimene sooloalbum ilmus 2008. aastal. Selle lugudest said eriti populaarseks "Jesus Freak" ja "In the Light". Albumil oli ka kontserdi DVD ning selle eest sai ta GMA Dove'i auhinna ja Grammy.
Isiklikku.
McKeehan abiellus 1994. aastal, abikaasa Amanda on pärit Jamaicalt. Sageli Jamaical käies sukeldus Toby saare muusikasse ja kultuuri.Praegu elavad nad Tennessee osariigis Franklinis. Neil on viis last: Truett (samuti muusik, kasutanud esinejanimesid TruDog ja Tru); kaksikud Moses ja Marlee ning lastekodust võetud kasulapsed Leo ja Judah.
Leer (Ida-Friisimaa)

Leer on linn Saksamaal Alam-Saksi liidumaal Leeri kreisis. Linna pindala on 70,30 km². 31. detsembril 2017 elas seal 34 226 inimest. Linn asub Leda jõe ääres, mis on Emsi lisajõgi, Hollandi piiri lähedal.
Linnal on raudtee- ja autokiirteeühendus Groningeni (Hollandis), Emdenisse, Bremenisse ja lõunasse (Rheine ja Ruhrimaa tööstuspiirkond).
Leer oli asula kaua enne, kui seda on ürikutes esmamainitud. Algselt asus linn meandril Leda Emsi suubumiskoha lähedal, mis on siiani kesklinn. Isegi kui Leer on umbes 30 km rannikust eemal, jõuab selleni suurte laevadega Emsi kaudu.
Ajalugu.
On palju jälgi piirkonna varajasest asustusest, sealhulgas tahumata ränikivist tööriistad, mis pärinevad umbes aastast 3200 eKr.
791. aastal ehitas Liudger esimese kabeli Ida-Friisimaal Leeri asula lääneserva, siis nimega "Hleri" ('paju'). Seda kabelit on kirjalikult esmamainitud aastal 850.
14. ja 15. sajandil oli Leer Ukena perekonna kodulinn; see oli sel ajal üks mõjukamaid Ida-Friisimaa pealikuperekondi. Linn sai kasu kaubandusest Hansa Liiduga, ja ehitati Leerorti linnus.
1508. aastal omandas krahv Edzard ametliku õiguse turgu pidada, millest sai alguse Gallimarkti traditsioon, mis nüüd on iga-aastane laat. 1744. aastal läks Ida-Friisimaa Preisi kuningriigile, mida siis valitses Friedrich Suur. Linnaõigus anti 1823. aastal George IV poolt, kes oli Hannoveri kuningas.
1854. aastal sai Leer ühenduse Hannoversche Westbahn raudteega, mis sel ajal ühendas Emdenit ja Rheinet Ruhrimaal. 1856. aastal ühendati "Westbahn" Kesk-Saksa raudteevõrku.
Erinevalt Emdenist kannatas Leer vähe liitlaste pommirünnakutes Teises maailmasõjas. Linna okupeerisid 28. aprillil 1945 Kanada väed.
1. oktoobril 1955 sai Leer iseseisva linna staatuse.
Religioon.
Leer on traditsiooniliselt protestantlik linn ning seal on nii luterlikke kui ka kalvinistlikke kirikud. Saksa reformeeritud kiriku peakontor asub Leeris. Leeris on tavatult suurel hulgal ka väiksemaid religioosseid kogudusi, eriti baptiste, mennoniite, metodiste, adventiste ja mormoone. Isegi kui Ida-Friisimaa on peamiselt protestantlik piirkond, on Leeris väike katoliiklik kogukond.
Roman Siirak

Roman Siirak (17. september 1929 – 3. mai 2018 Tallinn) oli eesti kirjastusjuht.
1948. aastal lõpetas ta Rakvere Õpetajate Seminari.
1970. aastatel oli ta kirjastuse Valgus direktor, hiljem kirjastuse Eesti Raamat direktor.
Ta on maetud Liiva kalmistule.
Kali Briis Band

Kali Briis Band on Eesti ansambel.
Ansambel asutati 2013.
Weener

Weener on linn Saksamaal Alam-Saksi liidumaal Leeri kreisis. Linna pindala on 81,24 km². 31. detsembril 2017 elas seal 15 578 inimest. Linn asub Hollandi piiri lähedal, Emsi jõe ääres. Rahvaarvult on linn suurim Rheiderlandi piirkonnas. Linnal on raudtee- ja autokiirteeühendused Groningeniga Hollandis ning Emdeni ja Bremeniga.
Linna on esmamainitud kloostri ürikutes 951. aastal.
Kliima.
Weener asub parasvöötme kliimavöötmes, mida mõjutab Põhjameri. Suviti on temperatuurid madalamad, kui mujal Saksamaal, talviti on temperatuurid kõrgemad kui mujal.
The Heft

The Heft on Eesti ansambel.
Ansambel asutati 2012.
Külaline

Külaline isik, kes on kellegi juures külas või võtab võõrana osa mingist peost või muust üritusest. "Külaline" või "Külalised" võib tähendada ka järgmist:
Külalised (ansambel)

Külalised on Eesti ansambel.
Ansambel asutati 2006. aastal. Ansamblile on iseloomulik pidada tegevuses mitmeaastasi pause.
Ilmar Kudu

Ilmar Kudu (sündinud 21. augustil 1936 Võrus) on eesti kultuuritegelane.
1955. aastal lõpetas ta Võru Tööstustehnikumi mööbli- ja puidutöötlemise erialal.
Töötas pikka aega Võrumaa RSN Täitevkomitee kultuuriosakonna juhatajana. Aastatel 1992–2004 oli ta algul Võru Muusikakooli direktori asetäitja, hiljem direktor. 
Korraldas aastaid Võru vaskpillipäevi.
Brasche

Brasche oli Mecklenburgist pärit Eestimaa literaadisuguvõsa.
La La Ladies

La La Ladies oli Eesti ansambel.
Ansambel asutati detsembris 2013 ja laiali mindi 2019. aasta märtsis.
Liqui Fuzz

Liqui Fuzz on Eesti ansambel.
Ansambel asutati 2010.
Luna Vulgaris

Luna Vulgaris on Eesti ansambel.
Ansambel asutati 2012.
Hilda Luik

Hilda Luik (24. oktoober 1927 – 27. september 2019) oli eesti raamatukoguhoidja.
Aastatel 1951–2001 oli ta Tääksi raamatukogu juhataja.
MiaMee

MiaMee on Eesti ansambel.
Ansambel asutati 2009.
Moody Ocean

Moody Ocean on Eesti ansambel.
Ansambel asutati 2013.
Must Hunt

Must Hunt on 13. märtsil 2018 Tallinnas loodud Eesti rokkansambel. 
Bändi asutaja ja muusika autor on trummar Marko Atso, enamiku laulusõnadest on kirjutanud Aapo Ilves ja Liis Lass.
Odd Hugo

Odd Hugo on Eesti folk- ja indiemuusika ansambel.
Ansambel asutati Tartus 2010. aastal nimega "Prägnantne Brigaad".
Redneck Rampage

Redneck Rampage on Eesti ansambel.
Ansambel asutati 2007.
Videograafia.
Võrumaa metsade vahel filmitud muusikavideo "Moonshine Rocket" kunstiline juht on Eesti kunstnik Karoliina Kull.
Rüüt (ansambel)

RÜÜT on Eesti ansambel.
Ansambel asutati 2012. RÜÜTi muusika võlu peitub mitmekülgses ja otsinguterikkas lähenemises Eesti pärimusmuusikale. Ansambli muusika toetub oma juurtega meie maa põlisele pärimusmuusikale, kuid liigutab oma latva tänapäevase maailma mitmekesisuses. RÜÜT teeb koostööd ka teiste artistidega, nt 2022. öökontserdil esitati ühiskava elektroonilise muusika artisti ja helilooja Sander Möldriga. Luuakse töötlused nii regilauludest kui ka vanadest pillilugudest. Samas ei puudu repertuaarist ka omalooming, milles peegelduvad mõjutused erinevate rahvaste muusikast ja stiilidest. 
Teine stuudioalbum “Kadakad” ilmus 2017. aastal. Kvartett on selle aja jooksul üha rohkem kokku kasvanud ja aina olulisemaks on saanud nende ühine suhtumine muusikasse ja loomisesse. RÜÜT toetub oma loomingus eesti pärimusmuusikale, kuid ei taha ennast piiritleda mõne konkreetse žanriga, vaid hoiab avatuna kõik uksed. Tänu sellele on iga ansambli lugu isemoodi karakteriga, viies kuulaja rändama erinevatele helimaastikele. Lisaks pärimusmuusika töötlustele pakub RÜÜT sellel albumil ka omaloomingut iga ansambliliikme sulest. Teise albumiga kandideeris RÜÜT ka kolmele Etnokulbi auhinnale – parim lugu (“Ilus ole”), parim album (“Kadakad”) ja parim artist. 
2023. aastal ilmus ansambli kolmas album "Kiriküüt" (Saksa leibel Nordic Notes), mis oli nomineeritud Eesti Muusikaauhindadele aasta etno/folk/rahvalik kategoorias. 2023. aastal ilmus ka ühine album "Lendas meie kopelisse" koos Sander Mölderiga, mis anti välja vinüülil. 
Album "Kiriküüt" oli nomineeritud Etnokulbid 2024 neljale auhinnale: aasta lugu, aasta album, aasta uusfolk artist ja aasta artist. Neist kõigist põlvis RÜÜT lausa 3 auhinda, olles õhtu edukaim, - aasta album, aasta artist ja aasta uusfolk artist.
Päästja Kristuse katedraal

Päästja Kristuse katedraal (vene keeles Храм Христа Спасителя) on õigeusu kirik Moskvas.
See ehitati 1860. aastal ja hävitati 1931. aastal, et Nõukogude Paleele ruumi teha. Viimast aga kunagi ei ehitatud ja selle asemele sai välibassein. 1990. aastal algas uue kiriku ehitus ning see ehitati vana kiriku plaanide järgi.